স্টাফ রিপোর্টার \ শায়েস্তাগঞ্জে মাইক্রোবাস ও সিএনজি সংঘর্ষে ১ জনের প্রাণহানী ঘটেছে। এ সময় আহত হয়েছেন আরো ৪জন। গতকাল বুধবার রাত ৭ টার দিকে ঢাকা-সিলেট মহাসড়কের নুরপুর নামকস্থানে এ দুঘর্টনাটি ঘটে। নিহত ব্যক্তির নাম দুলাল (৩৫)। তিনি শায়েস্তাগঞ্জের কাজিরগাও গ্রামের বাসিন্দা। প্রত্যক্ষদর্শী ও স্থানীয় সূত্রে জানা গেছে-সুতাং বাজার থেকে ছেড়ে আসা শায়েস্তাগঞ্জগামী একটি সিএনজি নুরপুর নামক স্থানে পৌছুলে ঢাকাগামী মাক্রোবাসের সাথে মুখোমুখি সংঘর্ষ হয়। সংঘর্ষে সিএনজি ধুমড়েমুচড়ে যায়। এতে আহত হন ৫জন। গুরুতর আহত দুলালকে হবিগঞ্জ হাসপাতালে নেয়ার পথে মারা যান। শায়েস্তাগঞ্জ থানার নুরপুর ইউপি মেম্বার ফজলুল করিম বিষয়টি নিশ্চিত করেছেন। তিনি জানান, মাইক্রোবাসটি পালিয়ে যায়।